**TOP\_PLUSZ-1.1.1-21-KO1-2022-00001 – A kisbéri városi piac infrastrukturális fejlesztése**

Kedvezményezett: Kisbér Város Önkormányzata

Projekt címe: A kisbéri városi piac infrastrukturális fejlesztése

Projekt azonosítószáma: TOP\_PLUSZ-1.1.1-21-KO1-2022-00001

Támogatás összege: 199 357 050 Ft

Támogatás mértéke: 100%

A projekt tervezett befejezési dátuma: 2025.08.31.

**A projekt tartalmának bemutatása:**

Kisbér Város Önkormányzata támogatási kérelmet nyújtott be a Terület- és Településfejlesztési Operatív Program Plusz keretében meghirdetett, „Helyi gazdaságfejlesztés” című, TOP\_Plusz-.1.1.1-21 kódszámú felhívásra, és **199 357 050 Ft** összegű, 100%-os finanszírozású, Európai Uniós forrásból származó támogatást nyert el a kisbéri piac infrastrukturális fejlesztésére.

A **projekt célja** a kisbéri városi piac meglévő, de elavult infrastruktúrájának korszerűsítése, valamint szolgáltatásainak minőségi fejlesztése. Kisbér Város Önkormányzata a működő városi piac területéhez kapcsolódó pavilonsor és kiszolgáló épület (iroda és mellékhelyiség csoport), valamint akadálymentes parkolót is tartalmazó, térkővel burkolt parkoló kiépítését tervezi, egy átfogó felújítási beruházás keretében. A beavatkozások magukban foglalják helyi termékek számára piaci terület megújítását kirakodó vásárterekkel. Mindez olyan központi gazdasági környezetet hoz létre, ahol számos új, főleg kereskedelmi szolgáltatás telepedhet meg, közvetlenül erősítve a város szolgáltatási funkcióját. A piac fejlesztésénél fontos szempont, hogy preferálja a helyi termelők és kereskedők termékeit, emellett az ide látogató vásárlók számára is komfortos módon és kedvező feltételek mellett kerüljön kialakításra.

A projekt **elsődleges célcsoportja** a piaci infrastruktúrát igénybe vevők köre: a helyi és térségi fogyasztók/ vásárlók, valamint a helyi és térségi piaci termelők/ árusok, kereskedők. A beruházás **másodlagos célcsoportja** a város teljes lakossága, illetve a térség és vármegye lakossága, hiszen a helyi gazdaságfejlesztés eredménye a város és a járás határain túl is érzékelteti majd hatását.

A projektben fejlesztendő, kereskedelmi-szolgáltató gazdasági területek kizárólagos tulajdonosa Kisbér Város Önkormányzata. A jelen fejlesztéssel érintett földrészletek: **Kisbér belterület 49/1, 50/1, 50/2 és 52 hrsz-ek.**

**A projekt keretében tervezett tevékenységek:**

* 266,84 m2-es fedett piactér (pavilonsor),
* 30,85 m2-es kiszolgáló épület (iroda, vizesblokk - akadálymentesített) létesítése;
* térburkolatok megújítása;
* rendezett gépjárműparkolóhelyek kialakítása a piactéren belül (50/1 hrsz-en, 60 db, ebből 4 db akadálymentesített);
* az 50/2 hrsz telken a tervezett parkoló állások száma: 26 db és 2db akadálymentes parkoló;
* 20 db kerékpártároló létesítése;
* táblás kerítés építése 189,95 m hosszon;
* eszközbeszerzés: 18 db új fémszerkezetű árusító asztal;
* 19 db lombkoronával rendelkező fa telepítése;
* 650 m2 gyepesítés (zöldfelület növelés);
* vízvezeték kiváltás és csere.

A piac jövőbeni funkcióját tágabb összefüggésbe helyezve elmondható, hogy a városi piac megújítását, fejlesztését célzó tervek illeszkednek Kisbér Város Önkormányzat azon törekvéséhez, hogy a helyben megtermelt élelmiszerekhez **a lakosság, a fogyasztók közvetlenül hozzájussanak**, javítva ezzel a helyi gazdasági szinergiákat és a település népességmegtartó-erejét.

A korszerűsített infrastruktúra és a kapcsolódó szolgáltatások **támogatják a helyi termelőket**, hogy **megfelelő körülmények között** értékesíthessék megtermelt javaikat, a helyi és térségi vásárlókat pedig hozzásegítik a helyi termékek elérhető közelségben való vásárlásához.

A fejlesztés által létrejövő korszerű piaci infrastruktúra (pavilonsor, kiszolgáló épület, akadálymentes parkoló, új kerítés) egyaránt **vonzó helyszín** lesz az eddigi árusok, illetve leendő új termelők/ kereskedők számára is, mely által **növekszik a gazdasági aktivitás**. A vállalkozások **jobb és szélesebb körű szolgáltatásokat** vehetnek igénybe, mely **fokozza versenyképességüket**, és ezáltal bővülhet a foglalkoztatás is.

A városi piac infrastrukturális és szolgáltatási fejlesztése hozzájárul a **helyi és térségi gazdaságélénkítéshez**, ezáltal növeli a **város népességmegtartó képességét**. Mindezeket a szempontokat összegezve elmondható, hogy a beruházás eredménye **hozzájárul a területi egyenlőtlenségek csökkentéséhez is**.